( 192 
homogenea, subflava; ex quo, inquit auctor, concludi posset illum folli- 
culum verum esse ovum. Ulterius adjicit fortasse Lumbricos esse vivipa- 
ros, sed matrem segregatim pullos tela corneo-membranacea obducere. 
Quidquid sit de hac re , quaedam in verba Cl. Dufour sunt animadvertenda. 
Primum , hypothesis quam citavimus , a possibilitate aberrat , quoniam 
invenit auctor ipse ova aut folliculos sine Lumbrico , sed continentes 
pulpam horoogeneam in qua formatur animal, aut evolvitur eodem modo 
ac embryo in ovo vulgari gallinae; mater ergo non potest pullum suum 
folliculo obducere, quum non existit ille pullus adhuc formandus et ex 
muco ovo contento evolvendus. 
Caeterum, videbimus parvulos Lumbricos sine folliculo nasci; sed facile 
fieri potest ut parvuli Lumbrici terrestres in tali capsula reperiantur nec 
tamen in statu naturali essent. Cl. Dufour ait se illa corpora in argilla 
tantummodo reperiisse , attamen multum abest ut omnia illa animalia 
talem terram incolant. Phaenomenon tamen ab illo auctore observatum 
sufficiente modo adhuc explicari potest, quemadmodum inferius dicemus(l). 
Opinio clarissimi Home (2). 
Anglicus anatomicus ab omnibus caeteris auctoribus omnino dissentit : 
phaenomena quae affirmat sunt singularia et quidem unica, ni fallor, in 
regno animali. Sed mihi videtur objectiones multas his opinionibus con- 
trarias proferri posse in medium, et quidem his opponi phaenomena ex 
observationibus petita tum a veteribus tum a recentioribus institutis. 
Quaedam objiciemus , post brevem expositionem ejus auctoris egregiae 
dissertationis, anno 1823 editae. 
Sequentia pro veris ab auctore laudato habentur. 
Ova fecundantur in ovariis , et postquam effectum liquoris seminalis 
passa sunt, transeunt in ductum longitudinalem ut abeant in saccos mem- 
branaceos (vesiculas aereas), ab utroque latere canalis intestinalis occur- 
rentes. 
Ci) Postquam illa conscripsi, mihi datum fuit observationes a Cl. Dufour institutas etiam 
pro veris probare quas vero in commentario huic opusculo adjecto exponam. Eodem loco etiam ra- 
tionem phaenomenorum differentiae, quoad modos pullos progignendi, dare suscepi. 
(2) Philosophical transactions, pars I. pag. i 4 o, anni 1823. 
